Document ID: 31997R1273

ΚΑΝΟΝΙΣΜΟΣ (ΕΚ) αριθ. 1273/97 ΤΗΣ ΕΠΙΤΡΟΠΗΣ της 1ης Ιουλίου 1997 για τον καθορισμό του ισοζυγίου προβλέψεων των Αζορών και της Μαδέρας σε γεωργικά προϊόντα που υπάγονται στο ειδικό καθεστώς που προβλέπεται στα άρθρα 2 έως 10 του κανονισμού (ΕΟΚ) αριθ. 1600/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Αζορών και της Μαδέρας (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 10 και το άρθρο 3 παράγραφος 3,
Εκτιμώντας:
ότι τα μέτρα που θεσπίστηκαν από τον κανονισμό (ΕΟΚ) αριθ. 1600/92, που προορίζονται για να αντιμετωπίσουν, για τον εφοδιασμό σε ορισμένα γεωργικά προϊόντα σιτηρών, τις επιπτώσεις της γεωγραφικής θέσεως των Αζορών και της Μαδέρας, συνίστανται σε πλεονεκτήματα με τη μορφή δασμολογικής απαλλαγής κατά την εισαγωγή και στη χορήγηση ενισχύσεων που θα καταστήσουν δυνατή την αποστολή γεωργικών προϊόντων κοινοτικής προέλευσης 7
ότι, σύμφωνα με το άρθρο 2 του κανονισμού (ΕΟΚ) αριθ. 1600/92, τα μέτρα αυτά καλύπτουν στις περιοχές αυτές τις ανάγκες ανθρώπινης κατανάλωσης και μεταποίησης σε προϊόντα που απαριθμούνται στο παράρτημα του προαναφερθέντος κανονισμού 7 ότι οι ανάγκες αυτές αξιολογούνται κάθε χρόνο στο πλαίσιο του ισοζυγίου προβλέψεων που δύναται να αναθεωρείται κατά τη διάρκεια της περιόδου, ανάλογα με την εξέλιξη των αναγκών των νήσων 7 ότι, για την αξιολόγηση των αναγκών των βιομηχανιών μεταποιήσεως ή συσκευασίας των προϊόντων που προορίζονται για την τοπική αγορά ή τα οποία εξάγονται παραδοσιακά προς την υπόλοιπη Κοινότητα, μπορεί να γίνει ξεχωριστό ισοζύγιο προβλέψεων 7
ότι, για να διευκολυνθεί η διαχείριση του ισοζυγίου αυτού, πρέπει να επιτραπεί σε ορισμένο βαθμό τροποποίηση της κατανομής των ποσοτήτων που έχουν καθοριστεί 7
ότι, αναμένοντας ανακοίνωση των αρμοδίων αρχών που θα αφορά ενημέρωση όσον αφορά τις παρούσες ανάγκες των εν λόγω περιοχών, και για να μην διακοπεί η εφαρμογή του ειδικού καθεστώτος εφοδιασμού, πρέπει να θεσπιστεί το ισοζύγιο για την περίοδο από 1ης Ιουλίου 1997 έως 31 Δεκεμβρίου 1998 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή των άρθρων 2 και 3 του κανονισμού (ΕΟΚ) αριθ. 1600/92, οι ποσότητες του ισοζυγίου προβλέψεων εφοδιασμού που δικαιούνται, ανάλογα με την περίπτωση, δασμολογικής απαλλαγής κατά την εισαγωγή, για τα προϊόντα που προέρχονται από τρίτες χώρες, ή κοινοτικής ενίσχυσης για τα προϊόντα που προέρχονται από την κοινοτική αγορά, καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 1997.

Labels: 3
18
17
5